संशयित श्रीनिवास रेड्डी

व्यवसायाने लिफ्ट मेकॅनिक असलेला 28 वर्षांचा मारी श्रीनिवास रेड्डी यदाद्री जिल्ह्यातल्या बोम्मलारामाराममधल्या हाजीपूर गावचा रहिवासी आहे. त्याच्यावर आतापर्यंत चार खून केल्याचा आरोप आहे. त्याच्याविरोधात बलात्काराचा प्रयत्न केल्याचा गुन्हाही दाखल करण्यात आला आहे. 

14 वर्षांची पीडिता एकेदिवशी शाळेतून घरी आलीच नाही. काळजीत पडलेल्या आईवडिलांनी थेट पोलीस स्टेशन गाठलं. पोलिसांनी या प्रकरणाचा तपास सुरू केला तेव्हा गुन्हेगारीच्या चिखलानं माखलेलं श्रीनिवासचं सबंध आयुष्यच त्यांच्या समोर उघड झालं.

पोलिसांनी दिलेल्या माहितीनुसार 25 एप्रिल रोजी पीडित किसारा गावातल्या शाळेतून निघाली आणि बोम्मालारामारामला पोहोचली. हाजीपूरला जाण्यासाठी ती रस्त्यात उभी होती. त्याचवेळी श्रीनिवास तिथे पोहोचला आणि त्याने तिला त्याच्या मोटरसायकलवर लिफ्ट दिली. तिथून तो तिला त्याच्या शेतात घेऊन गेला. 

हाजीपूरकडे जाणाऱ्या रस्त्यालगतच हे शेत होतं. शेतात गेल्यावर त्याने तिचा गळा दाबला. ती बेशुद्ध झाली. तशाच बेशुद्धाअवस्थेत त्याने तिला शेतातल्या विहिरीत फेकलं. त्यानंतर तो विहिरीत उतरला. तिच्यावर बलात्कार... आणखी 4000 वर्णांसाठी लेख सुरू ठेवा:
केला, तिची हत्या केली आणि तिथे विहिरीतच तिचा मृतदेह पुरला. त्यानंतर तो विहिरीतून बाहेर आला. मुलीचं दप्तर शेजारच्या शेतातल्या विहिरीत फेकलं. 

 श्रीनिवासची गुन्हेगारी पार्श्वभूमी

2015 सालची घटना. 11 वर्षांची मालती (नाव बदललं आहे) हाजीपूरला आपल्या आजोळी गेली होती. श्रीनिवासने तिच्यावरही बलात्कार केला होता. त्यानंतर त्याने तिचाही खून करून तिचा मृतदेह एका बॅगेत भरला आणि शेजारच्या शेतातल्या विहिरीत फेकला होता.

घटनास्थळ

मालतीच्या पालकांनी तब्बल चार वर्षं पोलिसांचे उंबरठे झिजवले. मात्र, त्यांचा मुलीचा शोध घेण्यात पोलीस अपयशी ठरले होते.

मुलगी बेपत्ता होण्यामागे शेजाऱ्यांचा हात असल्याच्या संशयावरून त्यांचं शेजाऱ्यांशीही अनेकदा भांडणं झाली. मात्र, आपल्या मुलीचा खून झाल्याचं त्यांना आता कळतंय. 

मालतीचा 23 एप्रिल 2015 रोजी खून करण्यात आला होता. या मंगळवारी तिची हाडं पोलिसांना विहिरीतून सापडली. घटनास्थळावर अजूनही खोदकाम सुरू आहे. 

2015 साली सप्टेंबरमध्ये एका महिलेने श्रीनिवासविरोधात तक्रार दाखल केली होती. गुरं चरवत असताना त्याने आपल्यावर बळजबरी करण्याचा प्रयत्न केल्याचं तिचं म्हणणं होतं. 

आरडाओरड केल्यानं आपली सुटका झाल्याचं तिने तक्रारीत म्हटलं होतं. ती आणि तिचे पती दोघांनी ही तक्रार दाखल केली होती. या प्रकरणात आरोपपत्रदेखील तयार करण्यात आलं होतं. 

घटनास्थळ

2017 साली श्रीनिवास लिफ्ट दुरुस्तीच्या कामासाठी कर्नूलला गेला होता. त्यावेळी त्याने आणि त्याच्या मित्रांनी एका स्त्रिला त्यांच्या खोलीवर आणलं. तिच्यावर बलात्कार केला. त्यानंतर तिची हत्या करून तिचा मृतदेह इमारतीच्या पाण्याच्या टाकीत फेकून दिला होता. याप्रकरणात पोलिसांनी श्रीनिवासला अटकही केली होती. तो तुरुंगातून कसा सुटला, याचा तपास अजून सुरू आहे. 

यावर्षी 9 मार्चला त्याने गावातल्याच लक्ष्मीला (नाव बदललं आहे) आपल्या मोटरसायकलवर लिफ्ट दिली होती. त्यानंतर तिला एका निर्जन स्थळी नेऊन तिच्यावरही बलात्कार करून तिला ठार केलं. त्यानंतर तिचाही मृतदेह त्याच शेतातल्या विहिरीत फेकला होता. आपली मुलगी कुणाबरोबर तरी पळून गेली असावी, असं वाटल्याने तिच्या पालकांनी पोलिसांत तक्रार केली नव्हती. मात्र, आता त्या घटनेमागचं सत्यही आता समोर आलं आहे. 

वेगवेगळे खुलासे

सरिताच्या प्रकरणात तिच्या हत्येच्या दुसऱ्या दिवशी म्हणजे शुक्रवारी महत्त्वाचे धागेदोरे पोलिसांच्या हाती लागले....